Afrikaning Uganda davlatida chaqmoq urishi 9 yoshdan 16 yoshgacha bo‘lgan 10 bolaning o‘limiga sabab bo‘ldi. Bu haqda AR axborot agentligi xabar berdi. Momaqaldiroq boshlanganda bolalar futbol o‘ynashayotgan bo‘lgan. Ular yomg‘irdan qochib yaqin orada joylashgan somon tomli uyga berkinib olishgan. Keyinroq uyga chaqmoq urishi oqibatida 10 bola halok bo‘lgan, yana 4 bola kuyish jarohatlari olgan. Mahalliy huquq-tartibot idoralarining ta’kidlashicha, Ugandada yomg‘irlar mavsumida bunday hodisalar uchrab turadi. Voqea yuz bergan shaharda chaqmoq qaytaruvchi moslamalar bilan jihozlangan uylar deyarli yo‘q bo‘lgani sababli har yil bir necha kishi, jumladan bolalar chaqmoq urishi qurbonlariga aylanadi.